શીર્ષાસન કરવા માટે સૌથી પહેલા સમતળ સ્થાન પર શેતરંજી પાથરીને વર્જાસનની અવસ્થામાં બેસવું. જ્યારે બંને હાથ આગળની તરફ ઝુકાવવામાં આવે ત્યારે આગળ નમીને કોણીઓને જમીન પર ટેકવી દેવી. બંને હાથ તથા આંગળીઓને એકબીજા સાથે જોડી દેવા.હવે શિરને એટલે કે તમારા માથાને બંને હથેળીઓની મધ્યમાં રાખવું અને ધીરે ધીરે આગળ કરવું. શ્વાસ સામાન્ય રાખવો.માથાને જમીન પર ટેકવ્યા બાદ ધીરે ધીરે શરીરનું સંપૂર્ણ વજન માથા પર છોડી દેવું.શરીરને ઉપર તરફ ખેંચવું. શરીરને સીધું કરવું.બસ આ અવસ્થાને શીર્ષાસન કહેવામાં આવે છે. આ આસનને માથાના બળ પર કરવામાં આવે છે. એટલા માટે તેને શીર્ષાસન કહેવામાં આવે છે.